stanford-oval/wikipedia huggingface dataset:
דיהידרוקסיאצטון פוספט

דיהידרוקסיאצטון פוספט (DHAP)
דיהידרוקסיאצטון פוספט (Dihydroxyacetone phosphate-DHA) תרכובת ביוכימית המעורבת במספר ראקציות כדוגמת מעגל קלוין, גליקוליזה וגלוקונאוגנזה
דיהידרוקסיאצטון פוספט בתהליך הגליקוליזה

פירוק של פרוקטוז 1,6 ביספוספט על ידי האנזים אלדולאז מייצר גליצראלדהיד 3 פוספט (GAP), אשר נמצא על המסלול הישיר בגליקוליזה ודיהידרוקסיאצטון פוספט אשר יכול לעבור איזומריזציה לגליצראלדהיד 3 פוספט (GAP) במהירות ובאופן הפיך על ידי האנזים טריוזפוספט איזומראז.
dihydroxyacetone phosphate
D-glyceraldehyde-3-phosphate
fructose bisphosphate aldolase
Beta-D-fructose-1,6-bisphosphate
במצב של שיווי משקל 96% מהמולקולות נמצאות במצב של GAP ורק 4% נמצאים במצב של דיהידרוקסיאצטון פוספט DHAP אך בתהליך הגליקוליזה מכיוון ש-GAP ממשיך בשרשרת ומנוצל, כיוון הראקציה היא ליצירת GAP מ DHAP.
דיהידרוקסיאצטון פוספאט בתהליכים אחרים

במעגל קלווין DHAP הוא אחד התוצרים בפירוק של 1,3 ביספוספוגליצראט בנוכחות NADPH.
DHAP הוא גם תוצר של דהידרוגנציה של גליצרול 3 פוספט המאפשר כניסה של מולקולת גליצרול למעגל הגליקוליזה והגלוקונאוגנזה.
בנוסף החלשת קצב הגליקוליזה גוררת הפיכת DHAP לגליצרול 3 פוספט המספקים תאי שומן אשר יסונתזו לטריגליצרידים שתי הראקציות דורשות את האנזים 3 פוספט דהידרוגנאז ו NAD+/NADH כקופקטור.
דיסנילנד טוקיו

| --- | --- |


טירת סינדרלה סמל הפארק
 מיקום:  אורייסו, צ'ייבה, יפן
 תאריך פתיחה:  15 באפריל 1983
 אתר נופש:  אתר הנופש טוקיו דיסני
 תמה:  ממלכת הקסם
 שטח הפארק:  510,000 קילומטר רבוע
 מפעיל:  חברת ארצות המזרח
 אתרי מפעיל נוספים:  וולט דיסני
 קואורדינטות:  35°37′58″N 139°52′50″E﻿ / ﻿35.632777777778°N 139.88055555556°E﻿ / 35.632777777778; 139.88055555556
 אתר הבית
  (למפת טוקיו מוגדלת) דיסנילנד טוקיו(למפת טוקיו רגילה) דיסנילנד טוקיו
 
דיסנילנד טוקיו (בקאנג'י: 東京ディズニーランド, ברומאג'י: Tōkyō Dizunīrando) הוא פארק השעשועים הראשון של חברת וולט דיסני שנבנה מחוץ לארצות הברית. הפארק נפתח ב־15 באפריל 1983 ומהווה חלק מאתר הנופש טוקיו דיסני ממוקם באורייסו, צ'יבה, פרבר של טוקיו בירת יפן.
מבנה הפארק

בפארק ישנן שבע ארצות:
הרחוב הראשי של ארצות הברית (נקרא גם "הבזאר העולמי")
ארץ ההרפתקאות
ארץ המערב הפרוע
ארץ החיות הקטנות
ארץ הפנטזיה
עיר ההנפשה של מיקי
ארץ המחר
פארק השעשועים נבנה בסגנון ממלכת הקסם בו נבנו דיסנילנד וממלכת הקסם בדיסניוורלד בפלורידה.
הפארק בבעלות חברת אוריאנטל לנד - בעלת זיכיון מחברת וולט דיסני.
אטרקציות > ארץ ההרפתקאות

מסע בג'ונגל
חדר הטיקי הקסום
בית העץ של משפחת רובינסון השווייצרית
רכבת דיסני
אטרקציות > ארץ המערב הפרוע

רכבת הר הרעם הגדול
רכבת דיסני
אטרקציות > ארץ הפנטזיה

מסיבת התה המשוגעת
הרפתקאותיו הרבות של פו הדוב
זה עולם קטן
סיור המסתורין של טירת סינדרלה
מעופו של פיטר פן
הטירה המכושפת
מסעו הנועז של פינוקיו
הרפתקאותיה של שלגיה
אטרקציות > ארץ המחר

הר החלל
אוטופיה
מיקרוהרפתקה!
סטאר טורס
סילוני החלל
משגרי החלל של באז שנות אור
אטרקציות > עיר ההנפשה של מיקי

מכוניות ההנפשה המסתובבות של רוג'ר ראביט
רכבת ההרים של גאדג'ט
הבתים של דמויות דיסני
ראו גם

דיסנילנד
דיסניוורלד
יורודיסני
דיסנילנד (הונג קונג)
האנדרטה לנשות מלחמת העולם השנייה

| --- | --- |

 מידע כללי
 סוג:  אנדרטת מלחמה, פסל 
 מיקום:  הסיטי של וסטמינסטר 
 מדינה:  הממלכה המאוחדת 
 הקמה ובנייה
 תקופת הבנייה:  ?–2005
 תאריך פתיחה רשמי:  2005 
 יוצר:  ג'ון ו. מילס 
 קואורדינטות:  51°30′13″N 0°07′34″W﻿ / ﻿51.5035°N 0.1262°W﻿ / 51.5035; -0.1262
  (למפת לונדון מוגדלת) קנט סארי ברקשייר בקינגהאם הרטפורדשייר אסקסהאנדרטה לנשות מלחמת העולם השנייה(למפת לונדון רגילה) קנט סארי בר. בקי. הרטפורדשייר אסקסהאנדרטה לנשות מלחמת העולם השנייה(למפת הסיטי של וסטמינסטר רגילה) הפרלמנט הבריטיהאנדרטה לנשות מלחמת העולם השנייה(למפת הסיטי של וסטמינסטר מוגדלת) הפרלמנט הבריטיהאנדרטה לנשות מלחמת העולם השנייה
 
האנדרטה לנשות מלחמת העולם השנייה (באנגלית: The National Monument to the Women of World War II) ממוקמת בווייטהול, ברובע וסטמינסטר של העיר לונדון, צפונית לסנוטאף. האנדרטה, מעשה ידיו של הפסל ג'ון וו. מילס, נחנכה ב-11 ביולי 2005 על ידי המלכה אליזבת השנייה.
האנדרטה מנציחה את עבודתן של הנשים במלחמת העולם השנייה, אשר נטלו על עצמן עבודות אשר נחשבו קודם לכן כ"גבריות" ו"שאינן מתאימות לנשים", ובכך אפשרו את המשך תפקודה של כלכלת הממלכה המאוחדת בימי המלחמה.
גובהה של האנדרטה 6.7 מטרים, אורכה 4.8 מטרים, ורוחבה 1.8 מטרים. האנדרטה נראית כקיר, ומכל צדדיה תלויים 11 סוגי בגדים (ובהם מדי מקצועות - כגון מדי אחיות, ומדי צבא) עשויים מתכת, המסמלים את העבודות השונות. עלויות הקמת האנדרטה הגיעו לכמיליון ליש"ט.
דרך שבעת האגמים

אגם לאקר
אגם קורנטוסו
דרך שבעת האגמים (בספרדית: Camino de los Siete Lagos או Ruta de los Siete Lagos) היא כינויו של קטע נופי בן 107 ק"מ בדרך RN40 הארגנטינאית, העובר לאורכם של שבעה אגמים, בין סן מרטין דה לוס אנדס לבין ויז'ה לה אנגוסטורה שבפרובינציית נאוקן.
שבעת האגמים הם (מצפון לדרום): לאקר, מָצ'וֹנִיקוֹ, פַאלְקְנֶר, ויז'ארינוֹ, אֶסְקוֹנְדִידוֹ, קוֹרֶנטוֹסוֹ ואֶסְפֶּחוֹ. בסמוך לדרך נמצאים אגמים נוספים, המצויים כולם במרחק של קילומטרים ספורים ממנה: מָליקינָה, הֶרְמוֹסוֹ, טְרָפוּל, אֶסְפֶּחוֹ צ'יקוֹ ונאוול ואפי.
הדרך עוברת בתחומי הפארקים הלאומיים לָנין ונָאוֶול וָאפִּי.
דמיטרי פבצוב

| --- | --- |

 לידה:  8 ביולי 1963 (בן 61) מוסקבה, ברה"מ 
 מדינה:  ברית המועצות, רוסיה 
 השכלה:  האקדמיה הרוסית לאמנויות התיאטרון (1984) 
 מפלגה:  האנשים החדשים 
 בן או בת זוג:  Olga Drozdova (30 בדצמבר 1994–?) 
 www.dmitriypevtsov.ru
 פרסים והוקרה
 פרס האקדמיה האירופית לקולנוע לשחקן המשנה הטוב ביותר (1990)  פרס הפדרציה הרוסית (1996)  עיטור הכבוד של הפדרציה הרוסית  אמן כבוד של הפדרציה הרוסית  אמן העם של הפדרציה הרוסית  עיטור ההצטיינות למען המולדת דרגה רביעית  צ'ייקה 
 
דמיטרי אנטולייביץ' פבצוב (נולד ב-8 ביולי 1963) הוא שחקן, זמר ופוליטיקאי רוסי ממוצא יהודי.
קורות חיים

דמיטרי פבצוב נולד ב־8 ביולי 1963 במשפחתו של מאמן ורופאת ספורט. יש לו שורשים יהודיים, מאמו, אבל הוא מחשיב את עצמו רוסי. בעל תואר אמן מכובד של רוסיה (1995), אמן העם של רוסיה (2001), זוכה פרס המדינה של רוסיה (משנת 1996).
בשנת 1984 סיים את לימודיו במחלקה למשחק של המכון הרוסי לאמנות תיאטרון (GITIS). בשנת 1986 גויס פבצוב לצבא ושירת כחבר בתיאטרון הצבא הסובייטי.
הוא עבד בתיאטראות רוסיים רבים, כגון תיאטרון טגנקה, תיאטרון על הירח, לנקום, תיאטרון סוברמניק ותיאטרון "A".
מאז 1986, פבצוב היה פעיל בענף הקולנוע ואף כונה סמל המין של שנות ה-2000. הרקורד שלו כולל תפקידים רבים בתיאטרון ובקולנוע הרוסי.
במשך יותר מ-20 שנה הוא הרבה לבצע קונצרטים ווקאליים.
בשנת 2016 דמיטרי פבצוב יחד עם אשתו השחקנית אולגה דרוזדובה פתח תיאטרון משלו בשם "תיאטרון סטודיו הזמרים".
כמו כן יחד הם קיימו כיתות אמן לקורס המשחק במכון לאמנות מודרנית.
מאז 2001 הוא השתתף במירוץ גביע פולקסווגן פולו.
דעות פוליטיות

ב־17-19 בספטמבר 2021, תחת המוטו "לא רק שחקן לאומי, אלא גם מועמד לאומי", הוא נבחר כמועמד עצמאי לדומה הממלכתית, האספה המחוקקת הפדרלית של רוסיה. מאוחר יותר הפך לחבר במפלגת "האנשים החדשים".
באוקטובר 2021 אושר פבצוב כסגן יו"ר ראשון של ועדת הדומה הממלכתית לענייני תרבות.
פבצוב תומך מוסד המשפחה, פתיחת נוסח חדש של חוק התרבות, הפצת רשת בתי ספר לתרבות נוער ומרכזי פיתוח והורדת גיל הפרישה בראש סדר העדיפויות שלו.
בעבר, השחקן דגל באיסור על הפלות, ברשתות חברתיות זרות ובאיכלוס חייהם הפרטיים של אנשים בהן, דרש צנזורה באמנויות ואחריות פלילית של זמרי ראפ על הטון השטני של שיריהם.
אני בהחלט תומך גאה בפוטין. אני רואה מה שקורה בארץ כבר הרבה זמן — אני בן 53. ב-1991 כבר הבנתי הכל טוב. ואני רואה איך המדינה השתנתה מאז שנת 2000, כשפוטין הגיע. אני לא משווה בין שני האנשים, אבל... ניקולאי השני כתב בעמוד "מקצוע" בחקירה כלשהי: "האמן של ארץ רוסיה". כיום, האינטליגנציה הליברלית כביכול מזכירה לי את האנשים שהובילו בסופו של דבר לרצח הקיסר ב־1918. הם עוסקים בכל דבר מלבד עצמם. וצריך להתחיל בשאלה: מה אני? מה עשיתי כדי שהמדינה שלי תהיה טובה יותר? מה אני, מלאך נטול חטאים, להלום את הממשלה בצדק רב? אני משוכנע עמוקות שלראשונה מזה 70 שנה יש לנו מנהיג מקצועי, שבאמת עובד עבור המדינה. ותשימו לב, מדי שבוע מתוודה ולוקח עבודת קודש. אני יודע את זה בוודאות! וזה אומר לי הרבה. אדם אורתודוקסי אמיתי לא יכול לעשות רוע. גם אם הוא עוסק בדבר חלקלק כזה [כמו פוליטיקה]. להוביל את רוסיה זה מרתיע. אבל בכל מקום, בכל ההופעות, כולל מול סטודנטים, אני אומר: אנחנו חיים במדינה שעלתה מברכיה. אנחנו חזקים יותר, וחלק מפחדים ושונאים אותנו - קחו את השערורייה עם המשחקים האולימפיים שלנו. הם רוצים לפרגן, להתגרות בנו. אנחנו מעצבנים אותם. אנחנו מתחזקים. לעומת זאת, אירופה מתפרקת. ואמריקה –, קולוסוס על רגלי חימר. זה מה שאני מרגיש לגבי המדיניות היום. אף על פי שלפני כמה שנים הייתי בצד של אותו חלק של האינטליגנציה, שמאז התקופה הסובייטית נלחמת עם השלטונות. זה הרגל רע!
דמיטרי פבצוב תמך באלכסיי סרבריאקוב שהוטרד לאחר שביקר את השלטונות הרוסיים. בפברואר 2022 הוא תמך בפלישה הרוסית לאוקראינה לכן ב-26 בפברואר הוא נכלל ברשימת הסנקציות של האיחוד האירופי..
פילמוגרפיה נבחרת > קולנוע

1986 - סוף העולם, ואחריו סימפוזיון
1990 - אמא
1990 - מערת המכשפות
1990 - הכינוי שלו הוא חיה
1998 - חוזה עם המוות
1999 - טונקאיה שטוצ'קה
2005 - בלוף של איש מת
2005 - גמביט טורקי
2005 - פופסה
2006 - ליל קרנבל 2, או חמישים שנה מאוחר יותר
2007 - האמנית
2007 - יום הבחירות
2007 - מלאך שלג
2008 - אשם ללא אשמה
2011 - בוריס גודונוב
פילמוגרפיה נבחרת > טלוויזיה

1996 - המלכה מרגו
1997 - הרוזנת דה מונסרו
2000 - פטרבורג העבריינית (הפרקליט)
2002 - הגיבור האחרון 2 (מנחה)
2005 - מותה של האימפריה
2006 - המעגל הראשון
2012 - המרצה
2013 - איינשטיין. תורת האהבה
2014 - הספינה
הערות שוליים

↑  Певцов на сайте sem40.ru
↑  Дмитрий Певцов на официальном сайте ЛЕНКОМА
↑  "Биография Дмитрия Певцова". РИА Новости (ברוסית). 2018-07-08. נבדק ב-2021-11-17.
↑  "Певцов и Дроздова открыли свой театр". Российская газета (ברוסית). נבדק ב-2021-11-17.
↑  "Дмитрий Певцов". sovremennik.ru (ברוסית). נבדק ב-2021-11-17.
↑  "Биография Дмитрия Певцова". pevtsov.moscow. נבדק ב-2021-11-17.
↑  "Дмитрий Певцов теперь не только Народный артист, но и Народный кандидат!". pevtsov.moscow (באנגלית). נבדק ב-2021-11-17.
↑  "Певцов побеждает на выборах в Госдуму по одномандатному округу в Москве". РИА Новости (ברוסית). 2021-09-20. נבדק ב-2021-11-17.
↑  "Во фракцию "Новых людей" в Госдуме вошли актер Певцов и координатор "Лизы Алерт" Леонов". Interfax.ru (ברוסית). נבדק ב-2021-11-17.
↑  "В Госдуме России VIII созыва состоялось первое заседание". Национальные интересы (ברוסית). 2021-10-12. נבדק ב-2021-11-17.
↑  Титов, Илья (2021-06-22). "Дмитрий Певцов: «Мне важна поддержка людей, а не партий»". aif.ru (ברוסית). נבדק ב-2021-11-17.
↑  "Петицию за запрет абортов подписали Лепс, Певцов и Конюхов". Interfax.ru (ברוסית). נבדק ב-2021-11-17.
↑  "Певцов призвал "навсегда закрыть" Twitter в России". РИА Новости (ברוסית). 2021-03-20. נבדק ב-2021-11-17.
↑  Дмитрий Певцов: Жалко тратить время на съемки!
↑  https://ura.news/news/1052324646
↑  "Певцов отреагировал на попадание в санкционный список Евросоюза". РИА Новости. 2022-02-26. נבדק ב-2022-02-28.
| --- | --- |
בקרת זהויות :  NLI: 987007412565805171  GND: 1033966967  ISNI: 0000 0004 0358 5489  LCCN: no2016027479  MusicBrainz: c9fb3327-455e-47fc-9349-1ad55c34293a  SUDOC: 166830054  VIAF: 300301918   WorldCat (עם VIAF): 300301918
דיה שחורת-חזה

| דיה שחורת-חזה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: דיות
סוג:: Hamirostra 
מין:: דיה שחורת-חזה
שם מדעי
 Hamirostra melanosternon ‏גולד, 1841

דיה שחורת-חזה (שם מדעי: Hamirostra melanosternon) היא דיה גדולה ממשפחת הנציים והמין היחיד בסוג Hamirostra. הדיה חיה ברחבי אוסטרליה אך נפגעת מפעולות האדם. היא קרובת משפחתה של הדיה מרובעת-הזנב (Lophoictinia isura) החיה באותו אזור, למרות שבמראה היא מזכירה עיט.
מאפיינים

דיה שחורת-חזה זו מגיעה לאורך 51-61 ס"מ ומוטת הכנפיים באורך 147-156 ס"מ. היא שחורה ומזכירה בצורתה עיט והיא אחד מהגדולים שבדורסי אוסטרליה, אך קטנה מהמינים עיט קטן (Hieraaetus morphnoides) ועיט מחודד זנב. העורף והחלק העליון של הכנפיים והרגליים כתומים והמקור והאזור שסביב העין לבנים.
דיה זו נפוצה בעיר סביב היערות והחורים שבצפון ומרכז אוסטרליה, אך מגיעה גם לדרום ואף לאי טסמניה. היא תעדיף אזורי חורש פתוח, עדיף של אקליפטוס וליד נהר זורם.
הדיה ניזונה מזוחלים קטנים, עופות ויונקים קטנים, וכן מנבלות המוטלות לצדי הכבישים. הדיה גם יודעת לזרוק אבנים גדולות על ביצים של ציפורים שונות, כולל ביצי אמו, חובה או עגור ברולגה. לפעמים היא מצליחה לפצח אותם רק במקורה.
הערות שוליים

↑  דיה שחורת-חזה באתר הרשימה האדומה של IUCN
דיה צהובת-מקור

| דיה צהובת-מקור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
סוג:: דיה
מין:: דיה צהובת-מקור
שם מדעי
 Milvus aegyptius ‏גמלין, 1788
תחום תפוצה


דיה צהובת-מקור (שם מדעי: Milvus aegyptius) היא מין עוף מהסוג דיה שבמשפחת הנציים בעל מקור צהוב שנתן לו את שמו. לפעמים היא נחשבת לתת-מין של דיה שחורה - קרובתה הגדולה והנפוצה יותר. על פי מחקרים נקבע שהיא מין עצמאי, אך לא כל שיטות המיון מקבלים את זה.
מאפיינים

הדיה דומה לדיה השחורה למעט במקורה הצהוב הגדול עם נוצות חומות ועיניים גדולות ושחורות. הדיה השחורה נפוצה באפריקה בעיקר בחורף ואז נודדת חזרה לאירופה. לעומתה, הדיה הצהובה נותרת במקום ולא נודדת, אך הן דומות מאוד. הן חיות בסוואנה ובאזורים חמימים. הן צדות יצורים קטנים כמו יונקים קטנים, עופות וזוחלים וחלק אפילו למדו לדוג. הן גם מחטטות באשפות בהרבה מקומות ומחפשות נבלות, למעט באזורי המדבר של הקארו הדרום אפריקני או במדבר נמיב.
בהנחה שדיה זו היא מין עצמאי יש לה שני תת-מינים:
M. a. aegyptius - חיה במרבית אפריקה כולל במדגסקר, אך לא באגן קונגו (שסביב נהר קונגו).
M. a. parasitus - חיה במצריים, מערב חצי האי ערב וכן בקרן אפריקה. מותאמת לאזורים חמים ויבשים.
הערות שוליים

↑  דיה צהובת-מקור באתר הרשימה האדומה של IUCN
דני בלינד

דירק פרנציסקוס "דני" בלינד (בהולנדית: Dirk Franciscus "Danny" Blind; נולד ב-1 באוגוסט 1961 באוסט-סאובורג) הוא כדורגלן עבר הולנדי ששיחק בעמדת המגן, וכיום מאמן.
כשחקן, היה בלינד מגנן של קבוצות ספרטה רוטרדם ואייאקס אמסטרדם, כמו גם ייצג את נבחרת הולנד.
בלינד הוא אחד משני הכדורגלנים ההולנדים שזכו בכל התחרויות הקבוצתיות המוכרות על ידי ארגוני אופ"א ופיפ"א יחד עם ארנולד מיורן.
קריירת משחק

בלינד ערך את הופעת הבכורה המקצוענית שלו ב-29 באוגוסט 1979 במדיה של ספרטה רוטרדאם. הוא שיחק בקבוצת נעוריו במשך 7 עונות, בהן שותף ב-165 משחקי ליגת העל ההולנדית וכבש 18 שערים. ביולי 1986, הוא חתם במועדון הפאר ההולנדי, אייאקס אמסטרדם, על ידי מאמן הקבוצה דאז, יוהאן קרויף. למרות ההחתמה, אחד הכוכבים ההולנדיים הגדולים בכל הזמנים, מרקו ואן באסטן, אשר שיחק במועדון באותה תקופה התלונן על החתמתו של שחקן אלמוני יחסית מקבוצת קטנה כמו ספרט, במקום להשקיע כסף רב בהחתמת שם גדול יותר במועדון. במהלך התקופה של בלינד באיאקס, הוא זכה בכמות מרשימה של תארים רבים. הוא זכה עם המועדון בכל התחרויות האירופיות: גביע אירופה למחזיקות גביע ב-1987, גביע אופ"א ב-1992, אז פתח ושיחק לאורך צמד משחקי הגמר מול טורינו ואף הניף כקפטן את הגביע, ובליגת האלופות ב-1995. בלינד כבש את בעיטת העונשין שהכריעה את משחק גמר הגביע הביניבשתי ב-1995, במשחק נגד גרמיו הברזילאית, ובכך הבטיח לאיאקס את התואר. באותה השנה, הוא שב הפך לגיבור בעיטות העונשין, כאשר כבש שני פנדלים במשחקי גמר הסופרקאפ האירופי נגד ריאל סרגוסה הספרדית, בהן איאקס ניצחה בסיכום שני המשחקים 4-1. בליגת העל ההולנדית, בלינד זכה עם איאקס ב-5 אליפויות וב-4 גביעים הולנדיים. הוא פרש ממשחק ב-16 במאי 1999. בלינד היה ידוע בהיות מגן יציב ואחראי, כמו גם מנהיג במרכז במגרש. למרות תפקודו המקצועי, הוא נודע בכישוריו הטכניים הגבוהים ובהיותו שחקן מחונן בעל יכולת מסירה ובעיטה כשל שחקן התקפה. במדיה של איאקס, בלינד צבר 372 משחקי ליגה, בהם כבש 27 שערים.
בלינד שיחק עבור נבחרת הולנד בין השנים 1986-1996, כאשר שותף ב-42 משחקים בינלאומיים, בהם הבקיע שער בודד.
קריירת אימון

בלינד שימש כמאמן הראשי של איאקס מה-14 במרץ 2005 (אחרי שירש את תפקידו של רונאלד קומאן) עד ה-10 במאי 2006, סך הכל 422 ימים בתפקיד. תחת כהונתו, הקבוצה זכתה בגביע ההולנדי ובמגן יוהאן קרויף.
בעונת 2007-2008, הוא הפך להיות מנהל הכדורגל במועדונו הראשון, ספרטה. ב-15 במאי 2008, הוא שב לאיאקס, להיות מנהל הכדורגל החדש של המועדון, אך החליף תפקידים ומונה להיות עוזר מאמן במקומו של מרטין יול.
בשנת 2012 מונה להיות עוזר המאמן של נבחרת הולנד בכדורגל. ב-1 ביולי 2015, יומיים לאחר פיטוריו של חוס הידינק, קיבל בלינד את הקידום לתפקיד מאמן הנבחרת. ב-26 במרץ 2017 פוטר מתפקידו.
חיים אישיים

בלינד הוא אביו של הכדורגלן דיילי בלינד  המשחק בז'ירונה.
בדצמבר 2006, בלינד התנגש יחד עם מכוניתו ברכב חונה, ופצע אישה בת 48. ילד בן שנתיים, אשר היה גם הוא ברכב בו התנגש, לא נפגע כלל מהתאונה. במהלך בדיקת אלכוהול, התגלה שבדמו של בלינד יש כמות משולשת מכמות האלכוהול בדם המותרת לנהיגה.
תארים > אייאקס אמסטרדם

בתור שחקן
ליגת העל ההולנדית: 1989-90, 1993-94, 1994-95, 1995-96, 1997-98
הגביע ההולנדי: 1987, 1993, 1998, 1999
ליגת האלופות: 1995
גביע אופ"א: 1992
גביע אירופה למחזיקות גביע: 1987
הסופרקאפ האירופי: 1995
הגביע הביניבשתי: 1995
בתור מאמן
הגביע ההולנדי: 2006
מגן יוהאן קרויף: 2005
הערות שוליים

↑  קיבל קידום: דני בלינד מאמן נבחרת הולנד, באתר ערוץ הספורט, 1 ביולי 2015
↑  מחיר הכישלון: דני בלינד פוטר מנבחרת הולנד, באתר ערוץ הספורט, 25 במרץ 2017
| נבחרת הולנד – מונדיאל 1990 |
| --- | --- | --- |
|  1 ואן ברויקלן •  2 ואן ארלה •  3 רייקארד •  4 ר. קומאן •  5 ואן טיחלן •  6 ואוטרס •  7 א. קומאן •  8 וננבורג •  9 ואן באסטן •  10 חוליט •   11 ויטסחה •  12 קיפט • 13 רוטחס •  14 טסחיפ • 15 רוי • 16 היילה • 17 גילהאוס • 18 פראסר • 19 ואן לואן • 20 וינטר • 21 בלינד • 22 מנזו • מאמן: ביינהאקר |  1 ואן ברויקלן •  2 ואן ארלה •  3 רייקארד •  4 ר. קומאן •  5 ואן טיחלן •  6 ואוטרס •  7 א. קומאן •  8 וננבורג •  9 ואן באסטן •  10 חוליט •   11 ויטסחה •  12 קיפט • 13 רוטחס •  14 טסחיפ • 15 רוי • 16 היילה • 17 גילהאוס • 18 פראסר • 19 ואן לואן • 20 וינטר • 21 בלינד • 22 מנזו • מאמן: ביינהאקר | הולנד |
| נבחרת הולנד – יורו 1992 |
| --- | --- | --- |
|  1 ואן ברויקלן •  2 ואן ארלה •  3 ואן טיחלן •  4 קומאן •  5 בלינד •  6 ואוטרס •  7 ברגקאמפ •  8 רייקארד •  9 ואן באסטן •  10 חוליט •   11 ואן טשחיפ •  12 קיפט • 13 מנזו •  14 ויטסחה • 15 וינטר • 16 בוס • 17 דה בור • 18 יונק • 19 ויסקאל • 20 רוי • מאמן: מיכלס |  1 ואן ברויקלן •  2 ואן ארלה •  3 ואן טיחלן •  4 קומאן •  5 בלינד •  6 ואוטרס •  7 ברגקאמפ •  8 רייקארד •  9 ואן באסטן •  10 חוליט •   11 ואן טשחיפ •  12 קיפט • 13 מנזו •  14 ויטסחה • 15 וינטר • 16 בוס • 17 דה בור • 18 יונק • 19 ויסקאל • 20 רוי • מאמן: מיכלס | הולנד |
| נבחרת הולנד – מונדיאל 1994 |
| --- | --- | --- |
|  1 דה חוי •  2 פ.דה בור •  3 רייקארד •  4 קומאן •  5 ויטסחה •  6 ואוטרס •  7 אוברמארס •  8 יונק •  9 ר.דה בור •  10 ברגקאמפ •   11 רוי •  12 בוסמן • 13 ואן דר סאר •  14 ואן גובל • 15 בלינד • 16 ניומן • 17 טאומנט • 18 ולקס • 19 ואן פוסן • 20 וינטר • 21 דה וולף • 22 סנדלרס • מאמן: אדבוקאט |  1 דה חוי •  2 פ.דה בור •  3 רייקארד •  4 קומאן •  5 ויטסחה •  6 ואוטרס •  7 אוברמארס •  8 יונק •  9 ר.דה בור •  10 ברגקאמפ •   11 רוי •  12 בוסמן • 13 ואן דר סאר •  14 ואן גובל • 15 בלינד • 16 ניומן • 17 טאומנט • 18 ולקס • 19 ואן פוסן • 20 וינטר • 21 דה וולף • 22 סנדלרס • מאמן: אדבוקאט | הולנד |
| נבחרת הולנד – יורו 1996 |
| --- | --- | --- |
|  1 ואן דר סאר •  2 רייזיחר •  3 בלינד •  4 סידורף •  5 סטאם •  6 ר. דה בור •  7 טאומנט •  8 דווידס •  9 קלייברט •  10 ברגקאמפ •   11 הואקסטרה •  12 וינטר • 13 ניומן •  14 ויטסחה • 15 בוחארדה • 16 דה חוי • 17 קרויף • 18 דה קוק • 19 מולדר • 20 קוקו • 21 הספ • 22 ולדמן • מאמן: הידינק |  1 ואן דר סאר •  2 רייזיחר •  3 בלינד •  4 סידורף •  5 סטאם •  6 ר. דה בור •  7 טאומנט •  8 דווידס •  9 קלייברט •  10 ברגקאמפ •   11 הואקסטרה •  12 וינטר • 13 ניומן •  14 ויטסחה • 15 בוחארדה • 16 דה חוי • 17 קרויף • 18 דה קוק • 19 מולדר • 20 קוקו • 21 הספ • 22 ולדמן • מאמן: הידינק | הולנד |
| --- | --- |
בקרת זהויות :  ISNI: 0000 0003 9084 6618  MusicBrainz: fabdc771-26f3-4c7a-b605-da26f88f92e0  NTA: 321633687  VIAF: 284551355   WorldCat (עם VIAF): 284551355
דקר (סימן)

| צלבון |
| --- | --- | --- | --- | --- | --- | --- |

| סימני פיסוק | סימני כתב נוספים |  |  |  |  |  |
|  נקודה .   פסיק ,   נקודה ופסיק ;   סוגריים ( ) [ ] { }  נקודתיים :   מקף ־   שלוש נקודות …   קו מפריד –   סימן שאלה ?   סימן קריאה !   אפוסטרוף ’   גרש ׳   גרשיים ״   מירכאות “ ” ‘ ’   לוכסן /   סימן תמיהה ?!   |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
|  סימן קריאה הפוך ¡  סימן שאלה הפוך ¿  סימן אירוניה ⸮  |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
דקר, פגיון, צְלָבוֹן, אובלוס (מיוונית: ὀβελός) או אובליסק (מייונית: ὀβελίσκος אובליסקוס) (†) הוא סימן כתב הקרוי על שם צורתו.
דקר כפול (‡) היא וריאציה של סימן זה.
היסטוריה

השימוש הראשון בסמל זה היה בספרות התפילה של הכנסייה הקתולית מראשית ימי הביניים. הסמל שימש עבור הכומר על מנת לסמן לו מקומות בתפילה בהם היה עליו להצטלב.
שימושים

בטיפוגרפיה, הסימן משמש על מנת לציין הערת שוליים, בדומה לכוכבית. הסימן משמש במקום בו כבר סומנה הערה אחת על ידי כוכבית, ונדרש לסמן הערה נוספת. ההערה השלישית מסומנת על ידי הצלבון הכפול, הרביעית על ידי מקבילים (שני קווים ניצבים - ||), והחמישית על ידי פילקרו. השימוש בסימנים אלה פחת עם הזמן, ובמקומם נהוג לסמן הערות שוליים בספרות או אותיות.
בשל דמיון הסימן לסימן הצלב נעשה בו שימוש בספרים בארצות נוצריות על מנת לציין את מותו של האדם שליד שמו מצוין הסימן, וכן הסימן משמש במפות על מנת לסמן קברים או בתי קברות.
בלוחות זמנים של אמצעי תחבורה באירופה, הסימן משמש לציין תחבורה בימי ראשון וחגים נוצריים.
בטקסונומיה הסימן משמש לציין אורגניזם אשר נכחד.
במתמטיקה ובפיזיקה הסימן מציין צמוד הרמיטי של אופרטור.
בעריכה, הסימן מסמל טקסט השנוי במחלוקת.
בשחמט הסימן מסמל, בחלק משיטות סימון התנועות, תנועה שהביאה לתוצאה של שח, והסכין הכפול מסמל שחמט.
בכימיה, הסימן מסמל מצב מעבר.
במוזיקה הסימן ‡ מסמל חצי דיאז - כלומר הגבהה של התו ברבע טון. השימוש הנ״ל החל במאה העשרים, כאשר מלחינים באירופה ביקשו לכתוב מוזיקה החורגת מהטונים הסטנדרטיים. כמו כן, הומצא גם החצי במול, אך אין לו שיטת ציון מוסכמת במיוחד, וכל מלחין בוחר את המועדפת עליו (ראו הרחבה בערך סימן היתק).
הסימן בספרות

שמו של אובליקס (Obélix) מבוסס על המילה הצרפתית לסימן זה (Obèle).
ראו גם

צלב לורן
הערות שוליים

↑  פִּגְיוֹן במילון ספרנות (תשל"ו), באתר האקדמיה ללשון העברית
ג'ורג' קנאזע

| --- | --- |

קנאזע, 2008
 לידה:  31 ביולי 1941 נצרת, פלשתינה (א"י)
 פטירה:  מאי 2021 (בגיל 79) ישראל
 מדינה:  ישראל 
 מקצוע:  חוקר ספרות, מזרחן
 
ג'ורג' קנאזע (31 ביולי 1941 - מאי 2021) היה פרופסור, מופקד הקתדרה לחקר ולטיפוח השפה והספרות הערבית על שם בן-חביב בחוג לערבית ושותף לקתדרה של אונסק"ו לדיאלוג בין תרבותי באוניברסיטת חיפה, ונשיא המוסד האקדמי נצרת.